Իգնատի Կրաչկովսկի

Իգնատի Յուլիանի Կրաչկովսկի (), արաբագետ, խորհրդային արաբագիտության հիմնադիրներից։ ԽՍՀՄ ԳԱ ակադեմիկոս (1921)։ 1905 թվականին ավարտել է Պետերբուրգի համալսարանի արևելյան լեզուների ֆակուլտետը։ 1918 թվականից՝ Պետրոգրադի, ապա՝ Լենինգրադի համալսարանի պրոֆեսոր։ «Արաբական աշխարհագրական գրականությունը» (1957) մենագրությունը արաբագիտության մեջ այդ նյութին նվիրված լավագույն ուսումնասիրությունն է, որտեղ անդրադարձել է նաև Հայաստանի մասին արաբ աշխարհագրագետների տեղեկություններին։ Ռուսերեն է թարգմանել Ղուրանը՝ մեկնաբանություններով (հրատարակվել է 1963 թվականին)։ Արաբագիտության մեջ առաջինն է ուսումնասիրել արաբական նոր գրականությունը։ Արժեքավոր աշխատություններ ունի եվրոպական, ռուսական արաբագիտության վերաբերյալ։ Եղել է Դամասկոսի արաբական ակադեմիայի, Լեհաստանի, Իրանի և այլ ակադեմիաների, Մեծ Բրիտանիայի և Իռլանդիայի թագավորական ասիական ընկերության անդամ։ Արժանացել է ԽՍՀՄ պետական մրցանակի (1951)։ Պարգևատրվել է Լենինի 2 շքանշանով։

Ծանոթագրություններ 

Խորհրդային արաբագետներ
ԽՍՀՄ ԳԱ իսկական անդամներ
20-րդ դարի թարգմանիչներ
Սանկտ Պետերբուրգի պետական համալսարանի շրջանավարտներ
Բանասիրական գիտությունների դոկտորներ
ԽՍՀՄ ԳԱ ակադեմիկոսներ
Ռուս թարգմանիչներ
Ռուս արևելագետներ
ԽՍՀՄ Պետական մրցանակի դափնեկիրներ
Ռուսաստանի գիտությունների ակադեմիայի անդամներ
Ռուս աշխարհագրագետներ